Merc, vragmotors ry man op N1 dood | Nuus24
Johannesburg – 'n Voetganger is dood toe 'n sportnutsvoertuig hom raakgery het toe hy die N1 in Centurion probeer oorsteek het, het Gautengse paramedici gesê. André Visser van ER24 het in 'n verklaring gesê die man wou die snelweg met 'n groep vriende oorsteek. Die ongeluk het Donderdagaand gebeur. 'n Mercedes-sportnutsvoertuig het na bewering die man raakgery. "Dit is onbekend wat volgende gebeur het, maar die man is na bewering deur twee vragmotors omgery," het die woordvoerder gesê. Die man het verskeie noodlottige beserings opgedoen en is op die toneel dood verklaar. Visser sê niemand anders is in die ongeluk beseer nie.Die polisie sal die saak verder ondersoek.Volg Nuus24 op Twitter - SAPA
Lees meer oor: voetganger | ongelukke VOLGENDE OP NUUS24X
Allers jy is lekker m8 om dit van 'n veilige plek te sê. Laat hierdie te oud, te dik, en te stadig vir jou wys. Ek sal dit so like!